Brønnøysund lufthavn, Brønnøy

Brønnøysund lufthavn, Brønnøy (IATA: BNN, ICAO: ENBN) eies og drives av Avinor AS og ble åpnet 30. juni 1968.Lufthavnens historie  avinor.no

Flyplassen ligger i den sørøstre delen av Brønnøysund, bare 5 minutters biltur fra sentrum. I forhold til byens størrelse er det hyppige avganger både nordover og sørover. Det er asfaltert 1 200 meters rullebane. 26. mai 2008 ble det åpnet et nytt terminalbygg på flyplassen. Det har opp gjennom årene vært mye snakk om en forlengelse av rullebanen, og det var i sin tid et vedtak på en utvidelse til 2 000 meter, noe som ble stoppet. Temaet er nå brakt på banen igjen etter at en gruppe sentrale, lokale næringslivsfolk, sammen med Olav Thon, har tatt initiativ til forlengelse.http://www.hblad.no/nyheter/article144433.ece De har pekt på nødvendigheten av en større flyplass for å kunne utnytte det store potensialet regionen har i reiselivssammenheng, og at det øvrige næringslivet og befolkningen generelt også vil ha stor nytte av en flyplass som kan betjene større fly.

10. mai 2010 åpnet Widerøe direkterute til Oslo lufthavn, Gardermoen, med fem ukentlige turer med Dash-8 (Dash 8-300) med 50 seter.http://www.ba-avis.no/nyheter/article86312.ece
Denne ruten ble en så stor suksess at Widerøe i en pressemelding sommeren 2010 offentliggjorde at de fra vinteren 2011 ville starte med 3 daglige avganger i hver retning i tillegg til at de vil starte med én avgang hver søndag.

Flyselskaper og destinasjoner
Innland

  Flyselskap  DestinasjonerCHC Helikopter ServiceOffshoretransport til Norne og Skarv, samt rigger på NordlandskystenWiderøeWF.no: RutekartBodø, Oslo, Sandnessjøen, Trondheim

Lokale forbindelser
Det er 2 km avstand med bil fra Brønnøysund sentrum. Lokale busser betjener flygplassen. Det finnes leiebil der.

 Generell luftfart og flyklubb 
I tillegg til rutetrafikken har flyplassen aktivitet knyttet til generell luftfart. Brønnøy flyklubb har base ved Brønnøysund lufthavn, og ble gjenoppstartet i 2024 og tatt opp i Norges Luftsportforbund (NLF). I NLFs omtale beskrives klubbens leder som Norges yngste klubbleder. Klubben gjennomfører blant annet skoling i samarbeid med Bodø Flyklubb (satelittbase under deres DTO).

Ulykker
Fredag 6. mai 1988, like før kl. 21, under innflygning i spesielt dårlig sikt til Brønnøysund lufthavn, styrtet et Widerøe-fly av type Dash 7 mot en fjellvegg i Torghatten som ligger ca. 10 km sør-sørøst for flyplassen. Alle 36 som var ombord omkom.

 Referanser 

Eksterne lenker
 Avinors side om Brønnøysund lufthavn, Brønnøy

Kategori:Avinor-flyplasser
Kategori:Flyplasser i Nordland
Kategori:Transport i Brønnøy
Kategori:Etableringer i 1968
Kategori:1968 i Norge
Kategori:Byggverk i Brønnøy